બીજા એકશન પ્લાન અનુસાર નવાઝ શરીફે સ્પષ્ટપણે જણાવ્યું છે કે પઠાણકોટ હુમલાની નવેસરથી તપાસ કરવામાં આવે. સાથે સાથે રાવલપિંડીની ત્રાસવાદ વિરોધી અદાલતમાં ચાલી રહેલ મુંબઈ હુમલા કેસની ખટલાની કાર્યવાહી ફરીથી ચાલુ થશે. તાજેતરમાં પંજાબ પ્રાંતના સીએમ શાહબાઝ શરીફ (નવાઝ શરીફના ભાઈ) અને રિઝવાન અખ્તર વચ્ચે જોરદાર ચર્ચા થઈ હતી અને ત્યાર બાદ આ નિર્ણયો લેવામાં આવ્યા હતા. સોમવારે પાકિસ્તાનના વિદેશ સચિવ એઝાઝ ચૌધરીએ પીએમઓ અને લશ્કરના અધિકારીઓને અલગથી પ્રેઝન્ટેશન આપી હતી. નવાઝ શરીફ પણ આ બેઠકમાં હાજર રહ્યા હતા. તેમાં ભારત સાથેના તાજેતરના ઘટના ક્રમ અને અન્ય દેશો સાથેના રાજદ્વારી સંબંધો અંગે ચર્ચા થઈ હતી.